cmeraki/wiki_en_hi huggingface dataset:
विष्णुपुराण अट्ठारह पुराणों में अत्यन्त महत्त्वपूर्ण तथा प्राचीन है। यह श्री पराशर ऋषि द्वारा प्रणीत है। यह इसके प्रतिपाद्य भगवान विष्णु हैं, जो सृष्टि के आदिकारण, नित्य, अक्षय, अव्यय तथा एकरस हैं। इस पुराण में आकाश आदि भूतों का परिमाण, समुद्र, सूर्य आदि का परिमाण, पर्वत, देवतादि की उत्पत्ति, मन्वन्तर, कल्प-विभाग, सम्पूर्ण धर्म एवं देवर्षि तथा राजर्षियों के चरित्र का विशद वर्णन है। भगवान विष्णु प्रधान होने के बाद भी यह पुराण विष्णु और शिव के अभिन्नता का प्रतिपादक है। विष्णु पुराण में मुख्य रूप से श्रीकृष्ण चरित्र का वर्णन है, यद्यपि संक्षेप में राम कथा का उल्लेख भी प्राप्त होता है।
अष्टादश महापुराणों में श्रीविष्णुपुराण का स्थान बहुत ऊँचा है। इसमें अन्य विषयों के साथ भूगोल, ज्योतिष, कर्मकाण्ड, राजवंश और श्रीकृष्ण-चरित्र आदि कई प्रंसगों का बड़ा ही अनूठा और विशद वर्णन किया गया है। श्री विष्णु पुराण में भी इस ब्रह्माण्ड की उत्पत्ति, वर्ण व्यवस्था, आश्रम व्यवस्था, भगवान विष्णु एवं माता लक्ष्मी की सर्वव्यापकता, ध्रुव प्रह्लाद, वेनु, आदि राजाओं के वर्णन एवं उनकी जीवन गाथा, विकास की परम्परा, कृषि गोरक्षा आदि कार्यों का संचालन, भारत आदि नौ खण्ड मेदिनी, सप्त सागरों के वर्णन, अद्यः एवं अर्द्ध लोकों का वर्णन, चौदह विद्याओं, वैवस्वत मनु, इक्ष्वाकु, कश्यप, पुरुवंश, कुरुवंश, यदुवंश के वर्णन, कल्पान्त के महाप्रलय का वर्णन आदि विषयों का विस्तृत विवेचन किया गया है। भक्ति और ज्ञान की प्रशान्त धारा तो इसमें सर्वत्र ही प्रच्छन्न रूप से बह रही है। 
यद्यपि यह पुराण विष्णुपरक है तो भी भगवान शंकर के लिये इसमे कहीं भी अनुदार भाव प्रकट नहीं किया गया। सम्पूर्ण ग्रन्थ में शिवजी का प्रसंग सम्भवतः श्रीकृ्ष्ण-बाणासुर-संग्राम में ही आता है, सो वहाँ स्वयं भगवान कृष्ण महादेवजी के साथ अपनी अभिन्नता प्रकट करते हुए श्रीमुखसे कहते हैं-
योऽहं स त्वं जगच्चेदं सदेवासुरमानुषम्। मत्तो नान्यदशेषं यत्तत्त्वं ज्ञातुमिहार्हसि।अविद्यामोहितात्मानः पुरुषा भिन्नदर्शिनः। वन्दति भेदं पश्यन्ति चावयोरन्तरं हर॥
अमुर्रा, सांरगढ मण्डल में भारत के छत्तीसगढ़ राज्य के अन्तर्गत रायगढ़ जिले का एक गाँव है।
अमुर्रा, सांरगढ मण्डल में भारत के छत्तीसगढ़ राज्य के अन्तर्गत रायगढ़ जिले का एक गाँव है।
इन्सुलेड गेट बाइपोलर ट्रान्जिस्टर एक अर्धचालक वैद्युत युक्ति है जो आधुनिक शक्ति इलेक्ट्रॉनिक परिपथों में त्वरित स्विच के रूप में प्रयोग की जा रही है। इसमें तीन सिरे होते हैं - कलेक्टर, एमिटर और गेट। जैसा कि नाम से ही विदित है, इसका गेट 'इन्सुलेटेड' होता है जिसके कारण इसे ड्राइव करना ट्रान्जिस्टर की तुलना में आसान है। आइजीबीटी को ट्रान्जिस्टर और मॉसफेट के सम्मिलन से बनी युक्ति के रूप में देखा जाता है जिसका इन्पुट मॉसफेट् जैसा है और आउटपुट बीजेटी जैसा। 
आइजीबीटी में कई अच्छाइयाँ है। वस्तुत: इसमें मॉसफेट और बीजेटी दोनो की अच्छाइयों का मेल है। इसको ड्राइव करना बीजेटी से आसान है और चालू स्टेट में इसमें शक्ति की हानि मोस्फेट् की अपेक्षा कम होता है। इस कारण मध्यम शक्ति के कार्यों के लिये इस डिवाइस ने बीजेटी और मॉस्फेट दोनो को बाहर कर दिया है। उच्च दक्षता के साथ स्विच करने में समर्थ होने के कारण यह आज के विद्युत कारों, वैरिएबल स्पीड रेफ्रिजेरटरों, एयर-कन्डिशनरों, वरिएबल स्पीड ड्राइव आदि में प्रयुक्त हो रही है।
ब्रिटेन का शासक। उनका जन्म 1005 में हुआ था। उन्होने अपने जीवन के ज्य़ादा वक्त मोरय में गुज़ारा था। वहाँ वे अपने चचेरा भाई डंकन को युद्ध में पराजित करने की कोशिश में लगे रहते थे।माकबेथ विल्लियम शेक्स्पियर की दुखद कहानी माकबेथ के विषय के रूप में जाना जाता है। 
माकबेथ का अर्थ "जीवन का पुत्र" है। इस नाम का दूसर अर्थ है धर्मि तथा धार्मिक व्यक्ति। 
ऐसा माना जाता है कि माकबेथ, माल्कम 2 का पोता था। डंकन 1 इनका चचेरा भाई था। ऐसा भी माना जाता है कि थोर्फिन और ओर्किनी के राजा, माकबेथ का चचेरा भाई थे। 
माकबेथ अल्बा के राजा माल्क्म 2 के अधीन थे। माल्कम 2 की मृत्यु 25 नवंबर 1034 को हुई थी। 30 नवंबर 1034 को डंकन 1 अल्बा का राजा बना। उन्हे राजा बनने में किसि विरोध का सामना नहीं करना पड़ा था। 1034 में डंकन एक युवक थे। लेकिन शेक्स्पियर की मेकबेथ में डंकने को एक वृद्ध राजा के रूप में पेश किया गया है। 1039 में स्त्रातक्लैड़ पर नोर्तुम्र्भियन्स ने आक्रमण किया था।
गयाना की पाकाराइमा पहाड़ियों में काइतूर जलप्रपात
पाकाराइमा पहाड़ियाँ दक्षिण अमेरिका के गयाना देश में स्थित एक पर्वतमाला है। यह पूर्व से पश्चिम 800 किमी तक चलती है और 2,810 मीटर लम्बा रोराइमा पर्वत इसका सबसे ऊँचा पहाड़ है। यह गयाना की ब्राज़ील व वेनेज़ुएला के साथ लगी अंतरराष्ट्रीय सीमाओं के समीप हैं। पाकाराइमा पहाड़ियाँ की श्रेणियाँ अपने उत्तर में स्थित ओरिनोको नदी की घाटी को अपने से दक्षिण में स्थित आमेज़ोन नदी के क्षेत्र से बांटती हैं।
}
निर्देशांक: 27°53′N 78°04′E / 27.89°N 78.06°E / 27.89; 78.06
धनसारी अतरौली, अलीगढ़, उत्तर प्रदेश स्थित एक गाँव है।
बगलिहार बाँध भारत के जम्मू क्षेत्र के डोडा ज़िले में बनाया जा रहा है। यह जम्मू-श्रीनगर राष्ट्रीय राजमार्ग पर है और जम्मू से लगभग 150 किलोमीटर दूर बटौत शहर के पास है। नींव से इसकी ऊँचाई 144 मीटर और लंबाई 317 मीटर होगी। बगलिहार बाँध की जल धारण क्षमता एक करोड़ पचास लाख घन मीटर होगी। यह परियोजना साढ़े चार सौ मेगावाट बिजली का उत्पादन करने वाली है। बगलिहार बाँध से जो बिजली बनेगी उसे उत्तरी ग्रिड को दिया जाएगा. कुछ बिजली जम्मू-कश्मीर को भी दी जाएगी।
टॉम लाथम या थॉमस विलियम मैक्सवेल लाथम एक न्यूजीलैंड क्रिकेट टीम के खिलाड़ी है जो बल्लेबाजी की भूमिका निभाते हैं तथा वैकल्पिक विकेट-कीपर है ये ओपनिंग तथा मिडल ऑर्डर की भूमिका की।भूमिका निभाते हैं। इन्होंने अपने टेस्ट क्रिकेट के कैरियर की शुरुआत भारतीय क्रिकेट टीम के खिलाफ 14 फ़रवरी 2014 को की थी तथा ट्वेन्टी-ट्वेन्टी कैरियर की शुरुआत 03 फ़रवरी 2012 को की थी।
हरसुडमल्ला-गग03, पौडी तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
अग्नि पंचम भारत की अन्तरमहाद्वीपीय बैलिस्टिक प्रक्षेपास्त्र है। इसे रक्षा अनुसंधान एवं विकास संगठन ने विकसित किया है। यह अत्याधुनिक तकनीक से बनी 17 मीटर लंबी और दो मीटर चौड़ी अग्नि-5 मिसाइल परमाणु हथियारों से लैस होकर 1 टन पेलोड ले जाने में सक्षम है। 5 हजार किलोमीटर तक के दायरे में इस्तेमाल की जाने वाली इस मिसाइल में तीन चरणों का प्रोपल्शन सिस्टम लगाया गया है। इसे हैदराबाद की प्रगत प्रणाली प्रयोगशाला ने तैयार किया है।
इस मिसाइल की सबसे बड़ी खासियत है MIRV तकनीक यानी एकाधिक स्वतंत्र रूप से लक्षित करने योग्य पुनः प्रवेश वाहन (Multiple Independently targetable Re -entry Vehicle）， इस तकनीक की मदद से इस मिसाइल से एक साथ कई जगहों पर वार किया जा सकता है, एक साथ कई जगहों पर गोले दागे जा सकते हैं, यहां तक कि अलग-अलग देशों के ठिकानों पर एक साथ हमले किए जा सकते हैं।
अग्नि 5 मिसाइल का इस्तेमाल बेहद आसान है। इसे रेल सड़क हो या हवा, कहीं भी इस्तेमाल किया जा सकता है। देश के किसी भी कोने में इसे तैनात कर सकते हैं जबकि किसी भी प्लेटफॉर्म से युद्ध के दौरान इसकी मदद ली जा सकती हैं। यही नहीं अग्नि पांच के लॉन्चिंग सिस्टम में कैनिस्टर तकनीक का इस्तेमाल किया गया है। इस की वजह से इस मिसाइल को कहीं भी बड़ी आसानी से ट्रांसपोर्ट किया जा सकता है, जिससे हम अपने दुश्मन के करीब पहुंच सकते हैं। अग्नि 5 मिसाइल की कामयाबी से भारतीय सेना की ताकत कई गुना बढ़ जाएगी क्योंकि न सिर्फ इसकी मारक क्षमता 5 हजार किलोमीटर है, बल्कि ये परमाणु हथियारों को भी ले जाने में सक्षम है।
अग्नि-5 भारत की पहली अंतर महाद्वीपीय यानी इंटरकॉन्टिनेंटल बालिस्टिक मिसाइल है। अग्नी-5 के बाद भारत की गिनती उन 5 देशों में हो गई है जिनके पास है इंटरकॉन्टिनेंटल बालिस्टिक मिसाइल यानी आईसीबीएम है। भारत से पहले अमेरिका, रूस, फ्रांस और चीन ने इंटर-कॉन्टिनेंटल बालिस्टिक मिसाइल की ताकत हासिल की है.ये करीब 10 साल का फासला है जब भारत की ताकत अग्नि-1 मिसाइल से अब अग्नि 5 मिसाइल तक पहुंची है। 2002 में सफल परीक्षण की रेखा पार करने वाली अग्नि-1 मिसाइल- मध्यम रेंज की बालिस्टिक मिसाइल थी। इसकी मारक क्षमता 700 किलोमीटर थी और इससे 1000 किलो तक के परमाणु हथियार ढोए जा सकते थे। फिर आई अग्नि-2, अग्नि-3 और अग्नि-4 मिसाइलें. ये तीनों इंटरमीडिएट रेंज बालिस्टिक मिसाइलें हैं। इनकी मारक क्षमता 2000 से 3500 किलोमीटर है। और अब भारत का रक्षा अनुसंधान और विकास संगठन यानी डीआरडीओ परीक्षण करने जा रहा है अग्नि-5 मिसाइल का। अग्नी-5 पाँच का छठा परिक्षण 3 जून 2018 को प्रातः 9 बजकर 48 मिनट पर किया गया। 
जहां तक भारत की पहली अंतर महाद्वीपीय बालिस्टिक मिसाइल अग्नि-5 की खूबियों का सवाल है। तो ये करीब एक टन का पे-लोड ले जाने में सक्षम होगा। खुद अग्नि-5 मिसाइल का वजन करीब 50 टन है। अग्नि-5 की लंबाई 17 मीटर और चौड़ाई 2 मीटर है। अग्नि-5 सॉलिड फ्यूल की 3 चरणों वाली मिसाइल है। आज जब ओडिशा तट के व्हीलर आईलैंड से भारत की पहली इंटर कॉन्टिनेन्टल बालिस्टिक मिसाइल का परीक्षण किया जाएगा तो डीआरडीओ के प्रमुख डॉ॰ वी. के. सारस्वत समेत तमाम आला मिसाइल वैज्ञानिक मौजूद रहेंगे.अग्नि-5 में RING LASER GYROSCOPE यानि RLG तकनीक का इस्तेमाल किया गया है। भारत में ही बनी इस तकनीक की खासियत ये हैं कि ये निशाना बेहद सटीक लगाती है।
अगर सबकुछ ठीक से हुआ तो अग्नि-5 को 2014 से भारतीय सेना में शामिल कर दिया जाएगा। यही नहीं चीनी मिसाइल डोंगफेंग 31A को अग्नि-5 से कड़ी टक्कर मिलेगी क्योंकि अग्नि-5 की रेंज में चीन का सबसे उत्तरी शहर हार्बिन भी आता है जो चीन के डर की सबसे बड़ी वजह है।
फिरोज खान नून, एक पाकिस्तानी राजनेता, एवं पाकिस्तान के 7वें प्रधानमंत्री थे। उनका जन्म 7 मई 1893 ई। को पाकीसतान के जिला सरगोधा की तहसील भलवाल के गांव हमोकह में हुआ था। वह सिर मोहम्मद हेयान नून के पुत्र थे।
उनहोंने प्रारंभिक शिक्षा पब्लिक स्कूल भेरह जिले सरगोधा से प्राप्त की। 1905 में उन्होंने, एॅलिसन कॉलेज लाहौर में दाखिला लिया। 1912 में उच्च शिक्षा प्राप्त करने के लिए इंग्लैंड चले गए। 1916 में विलियम कॉलेज ऑक्सफोर्ड से हिस्ट्री में बीए किया। 1917 में बैरिस्टर बनकर वापस भारत चले आए। जन 1918 ई। में सरगोधा से अपनी प्रैक्टिस शुरू की। जन 1921 से जनवरी 1927 हाईकोर्ट में प्रैक्टिस करते रहे।
1920 के चुनाव में तहसील भलवाल से लाहौर लेजसलीटो परिषद के सदस्य चुने गए। 1925 को भारत कैबिनेट में ग्रामीण आबादी के मंत्री बने। इस समय वह सबसे कम उम्र मंत्री थे और इस पद पर दस साल से अधिक समय तक पकड़ रहे और लगभग सोलह विधानसभा के सदस्य रहे। अक्टूबर 1931 के चुनाव में वह निर्विरोध चुने गए। जून 1936 ता सितंबर 1941 लंदन मेंहाई आयुक्त के पद पर सेवाएं सरंजाम दें। पहली बार 1938 और दूसरी बार 1939 मेंबीन अंतर्राष्ट्रीय संस्था बैठकों भारत का प्रतिनिधित्व किया। सितंबर 1941 ता सितंबर 1945 वायसराय मंत्रिमंडल के सदस्य रहे। सितंबर 1945 मंत्री रक्षा के पद से इस्तीफा गए। नवंबर 1946 में को रावलपिंडी चुनाव में सफल हासिल की। नवंबर 1947 में संविधान सभा के सदस्य चुने गए। 1947 में कायदे आजम मुहम्मद अली जिन्ना आप अपने विशेष प्रतिनिधि के रूप में मुस्लिम दुनिया में भेजा।
अप्रैल 1950 ताकि अक्टूबर 1952 पूर्वी पाकिस्तान के दूसरे राज्यपाल रहे। 13 अप्रैल 1953 में ता 21 मई 1955 पंजाब के तीसरे मुख्यमंत्री रहे। 1955 में मुस्लिम लीग छोड़कर रिपब्लिकन पार्टी में शामिल हो गए और इस तरह विपक्ष में गए। 12 सितंबर 1956 को प्रधानमंत्री पाकिस्तान हुसैन शहीद सुहरावर्दी कैबिनेट मेंखारजह मामलों और राष्ट्रमंडल विभाग उनके पास रहे। 1956 में उनके संघर्ष से सुरक्षा परिषद मेंकश्मीर विधानसभा के लिए चुनाव का प्रस्ताव दस मतों से पारित हुआ। 18 अक्टूबर 1957 को आई आई चनदरीगर मंत्रिमंडल में रिपब्लिकन पार्टी के टिकट पर मंत्री विदेश पद पर आसीन हुए।
 11 दिसंबर 1957 को इब्राहिम इस्माइल चनदरीगर प्रधानमंत्री से इस्तीफा गए उसी दिन देश फिरोज खान नून ने बतौर प्रधानमंत्री पाकिस्तान शपथ ली। प्रधानमंत्री के अलावा उनके पास रक्षा और आर्थिक, राष्ट्रमंडल, राज्य, सीमा क्षेत्र, विदेश कश्मीर और कानून विभाग रहे। उनके शासनकाल में 8 सितंबर 1958 को ग्वादर स्थानांतरण समस्या का समाधान हुआ और पाकिस्तान को दो हजार चार सौ वर्ग मील के क्षेत्र वापस मिल गया।
राष्ट्रपति पाकिस्तान मेजर जनरल सिकंदर मिर्जा ने 7 अक्टूबर 1958 दिनांकित विधानसभाओं, केंद्रीय संसद, केंद्र और राज्य मंत्रिमंडल तोड़ दी।
फिरोज खान नून का निधन 1970 में हुआ।
फ़िरोज़ खान नून कई पुस्तक के लेखक भी हैं जिनमें कनाडा, मूर्खों से प्राप्त बुद्धि, चश्मदीद, भारत और आपबीती उल्लेखनीय हैं।
पाकिस्तान के प्रधानमंत्री
1191 ग्रेगोरी कैलंडर का एक साधारण वर्ष है।
तराइन का प्रथम युद्ध- दिल्ली के शासक पृथ्वीराज चौहान द्वारा मुहम्मद गोरी की पराजय
निर्देशांक: 25°30′N 86°29′E / 25.5°N 86.48°E / 25.5; 86.48

खीराराही परबत्ता, खगड़िया, बिहार स्थित एक गाँव है।
अम्दौं N.Z.A., धारी तहसील में भारत के उत्तराखण्ड राज्य के अन्तर्गत कुमाऊँ मण्डल के नैनीताल जिले का एक गाँव है।
शान्तिनिकेतन भारत के पश्चिम बंगाल प्रदेश में बीरभूम जिले के अंतर्गत बोलपुर के समीप छोटा-सा शहर है। यह कोलकाता से लगभग 180 कि॰मी॰ उत्तर की ओर स्थित है। नोबेल पुरस्कार विजयी कवि रवीन्द्रनाथ टैगोर द्बारा विश्व-भारती विश्वविद्यालय की स्थापना के कारण यह नगर प्रसिद्ध हो गया। यह स्थान पर्यटन की दृष्टि से भी महत्वपूर्ण है क्योंकि टैगोर ने यहाँ कई कालजयी साहित्यिक कृतियों का सृजन किया। उनका घर ऐतिहासिक महत्व की इमारत है।
रवीन्द्रनाथ के पिता देवेंद्रनाथ टैगोर ने वर्ष 1863 में सात एकड़ जमीन पर एक आश्रम की स्थापना की थी। वहीं आज विश्वभारती है। रवीन्द्रनाथ ने 1901 में सिर्फ पांच छात्रों को लेकर यहां एक स्कूल खोला। इन पांच लोगों में उनका अपना पुत्र भी शामिल था। 1921 में राष्ट्रीय विश्वविद्यालय का दर्जा पाने वाले विश्वभारती में इस समय लगभग छह हजार छात्र पढ़ते हैं। इसी के इर्द-गिर्द शांतिनिकेतन बसा था।
निर्देशांक: 15°58′N 76°39′E / 15.96°N 76.65°E / 15.96; 76.65
मस्की कर्नाटक के रायचूर जिला का एक ग्राम है। यहाम पुरातात्त्विक स्थल भि है। यह मस्की नदी के तट पर स्थित है। यह नदी तुंगभद्रा की एक सहायक नदी है। यहां 1915 में सम्राट अशोक महान के शिलालेख प्राप्त हुए थे।
कदौक कतावा, 1940 में प्रदर्शित एक डच ईस्ट इंडीज की एक्शन फिल्म है। फिल्म का निर्माण यूनियन फिल्म्स ने किया था जबकि निर्देशन जो एन जान का था। फिल्म में मुख्य भूमिकायें बरोएकी रसोबोवो, फातिमा और ओएदजांग ने निभाई थी। फिल्म एक युवा जोड़े की कहानी कहती है जो अपराधियों का मुकाबला एक नकाबपोश आदमी की मदद से करता है।  
फिल्म का प्रचार "हिंसक एक्शन ... और मीठे रोमांस" के इंडोनेशियाई कॉकटेल के नाम से किया गया था। फिल्म को विशेषकर इसके छायांकन के लिए इसको सकारात्मक समीक्षायें मिली थीं। फिल्म की सफलता के बाद, यूनियन फिल्म्स ने 1942 की शुरुआत में जापानी कब्जे के दौरान बंद होने से पहले छह फिल्में और बनाईं। फिल्म का प्रदर्शन 1944 तक किया गया और अब शायद इसका प्रिंट खो गया है।
पिलखी, भिकियासैण तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
−185.2 °C, 88 K, -301 °F 
−47.6 °C, 226 K, -54 °F 
प्रोपीन एक असंतृप्त कार्बनिक यौगिक है जिसका रासायनिक सूत्र C3H6 है। यह एल्कीन श्रेणी के हाइड्रोकार्बनों में दूसरा सबसे सरल यौगिक है। इसे 'प्रोपिलीन' या 'मेथिल एथिलीन' भी कहते हैं।
सामान्य ताप और वायुमण्डलीय दाब पर प्रोपीन गैस अवस्था में होती है। दूसरे अन्य एल्कीनों की ही भाँति यह रंगहीन और हल्की किन्तु खराब गन्ध वाली गैस है।
निर्देशांक: 27°53′N 78°04′E / 27.89°N 78.06°E / 27.89; 78.06
महेरा अतरौली, अलीगढ़, उत्तर प्रदेश स्थित एक गाँव है।
मोन राज्य बर्मा के दक्षिण-पूर्व में स्थित एक राज्य है। यह पश्चिम में अंडमान सागर के साथ तटवर्ती है। पूर्व में इसकी थाईलैण्ड के साथ एक संक्षिप्त सीमा है।
वररुचि कात्यायन, पाणिनीय सूत्रों के प्रसिद्ध वार्तिककार हैं। वे नौ शुल्ब सूत्रों में से एक के रचयिता भी हैं।
पुरुषोत्तमदेव ने अपने त्रिकांडशेष अभिधानकोश में कात्यायन के ये नाम लिखे हैं - कात्य, पुनर्वसु, मेधाजित् और वररुचि। "कात्य" नाम गोत्रप्रत्यांत है, महाभाष्य में उसका उल्लेख है। पुनर्वसु नाम नक्षत्र संबंधी है, "भाषावृत्ति" में पुनर्वसु को वररुचि का पर्याय कहा गया है। मेधाजित् का कहीं अन्यत्र उल्लेख नहीं मिलता। इसके अतिरिक्त, कथासरित्सागर और बृहत्कथामंजरी में कात्यायन वररुचि का एक नाम "श्रुतधर" भी आया है। हेमचंद्र एवं मेदिनी कोशों में भी कात्यायन के "वररुचि" नाम का उल्लेख है।
वररुचि कात्यायन के वार्तिक पाणिनीय व्याकरण के लिए अति महत्वशाली सिद्ध हुए हैं। इन वार्तिकों के बिना पाणिनीय व्याकरण अधूरा सा रहा जाता। वार्तिकों के आधार पर ही पीछे से पतंजलि ने महाभाष्य की रचना की।
कात्यायन वररुचि के वार्तिक पढ़ने पर कुछ तथ्य सामने आते हैं - यद्यपि अधिकांश स्थलों पर कात्यायन ने पाणिनीय सूत्रों का अनुवर्ती होकर अर्थ किया है, तर्क वितर्क और आलोचना करके सूत्रों के संरक्षण की चेष्टा की है, परंतु कहीं-कहीं सूत्रों में परिवर्तन भी किया है और यदा-कदा पाणिनीय सूत्रों में दोष दिखाकर उनका प्रतिषेध किया है और जहाँ तहाँ कात्यायन को परिशिष्ट भी देने पड़े हैं। संभवत: इसी वररुचि कात्यायन ने वेदसर्वानुक्रमणी और प्रातिशाख्य की भी रचना की है। कात्यायन के बनाए कुछ भ्राजसंज्ञक श्लोकों की चर्चा भी महाभाष्य में की गई है। कैयट और नागेश के अनुसार भ्राजसंज्ञक श्लोक वार्तिककार के ही बनाए हुए हैं।
यह मुंबई उपनगरीय रेलवे का एक स्टेशन है।
2480 ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से 2480 ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से 57 या 58 वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के 78 वर्ष बाद से आरम्भ होता है। शक संवत भारत का राष्ट्रीय कैलेंडर है। 
भारत में प्रचलित कुछ अन्य प्राचीन संवत इस प्रकार है-
उपरोक्त अन्तर के आधार पर 2480 ईसा पूर्व के अनुसार विक्रमी संवत, सप्तर्षि संवत, कलियुग संवत और प्राचीन सप्तर्षि आदि में वर्ष आदि निकाले जा सकते है।
मिर्ज़ा राजा राम सिंह प्रथम आमेर के शसक मिर्ज़ा राजा जयसिंह प्रथम के पुत्र थे। ये कछवाहा राजपूत जाति के 1667 से 1688 तक प्रमुख रहे।
मुलहाल मुग़्लाँ, पाकिस्तान के पंजाब प्रांत के चकवाल ज़िले का एक कस्बा और यूनियन परिषद् है। यहाँ बोले जाने वाली प्रमुख भाषा पंजाबी है, जबकि उर्दू प्रायः हर जगह समझी जाती है। साथ ही अंग्रेज़ी भी कई लोगों द्वारा काफ़ी हद तक समझी जाती है। प्रभुख प्रशासनिक भाषाएँ उर्दू और अंग्रेज़ी है।
महेश भट्ट
राज़ वर्ष 2002 में बनी हिन्दी भाषा की हाॅर्रर फिल्म है, जिसका निर्देशन विक्रम भट्ट, तथा फ़िल्म का निर्माण मुकेश भट्ट, कुमार एस. तौरानी और रमेश एस. तौरानी ने किया है ।फ़िल्म में कलाकार डीनो मोरिया तथा बिपाशा एक युवा दंपत्ति की भूमिका कर रहे हैं जो अपने टूटते वैवाहिक जीवन को संभालने के लिए ऊटी आते है । मगर जल्द ही नायिका को यह एहसास होता है कि उनके इस नए घर में एक प्रेतात्मा का भी वास है । उसकी पत्नी संजना समझ जाती है कि वह आत्मा उसके पति को ले जाना चाहती है । फ़िल्म को अनाधिकारिक रूप से हालीवुड फ़िल्म "व्हाट लाईज बिनीथ" का ही हिन्दी संस्करण माना जाता है ।
फ़िल्म की शुरुआत ऊटी के खुबसूरत जंगल में पिकनिक मनाने पहुंचे काॅलेज विद्यार्थियों से होती है । जिनमें से एक लड़की, निशा टोली से अलग हो जाती है, और जंगल किनारे बसे बंगले आसपास गुजरने दौरान उसपर रहस्य्मयी ढंग से हमला होता है । वह अपने तक पर हमला कर उसे जख्मी करती है, पर किसी तरह वह अपनी जान बचाता है । उसे वापिस हॉस्पिटल लाया जाता है, और मरने से पूर्व कुछेक देर के लिए उसकी आवाज और चेहरा बदल जाती है, वहां उपस्थित डॉक्टर बहुत हैरान होते हैं । वहीं आलौकिक घटनाओं के विशेषज्ञ प्रोफेसर अग्नि स्वरूप, पुलिस द्वारा इस अनसुलझी गुत्थी को हल करने के लिए उनकी सेवा लेती है ।  प्रोफेसर स्वरूप और पुलिसकर्मी, निशा के ब्वॉयफ्रेंड के साथ वापिस उसी घटनास्थल पर जाती है जहाँ निशा पर हमला होता है, इस निरिक्षण के नतीजे पर प्रोफेसर स्वरूप मानते है उस युवती पर किसी प्रेतात्मा ने ही हमला किया था । वह यह भी बताते है कि वह आत्मा किसी मकसद से ही जागी है और अपना मकसद पूरा किए बगैर वह रुकने वाली नहीं ।
कहानी की मोड़ मुंबई में एक बिजनेस पार्टी में शामिल संजना धनराज  और आदित्य धनराज पर घुमती है, जहाँ आदित्य कारोबारी बातों में इतना व्यस्त रहता है कि वह अपनी पत्नी तक की नहीं सुनता । वह आदित्य की जेब से कार की चाभी छीनी है और पार्टी छोड़कर घर को लौटती है । इस तेज रफ्तार में घर जाते वक्त, उसे अपने कानों पर एक रहस्यमयी आवाज सुनाई पड़ती है और कार से नियंत्रण खो देती है । हालांकि, आर्श्यचकित रूप से, इतनी भयानक दुर्घटना में भी वह बच जाती है । उसके ठीक होने बाद, संजना अपने पति से तलाक की अर्जी करती है; आदित्य, को अपनी गलती का एहसास होता है और अपनी व्यस्तता से दूर रहने के लिए अवकाश की योजना बनाता है । वह संजना से दुनिया में कहीं भी कुछ वक्त के लिए चलने को कहता है और संजना वापिस ऊटी चलने को कहती है ताकि अपने वैवाहिक समस्या सुधार सके ।
, आदित्य की पत्नी ।
फ़िल्म "राज़" के संगीत देने का कार्य संगीतकार नदीम-श्रवण ने किया है और इन्होंने ही इस श्रंखला के बेहतरीन धुनें तथा लाजवाब रिदम सजाया है । गीतों को हमीर ने कलमबद्ध किया है । इस अलबम के सभी गाने वर्ष 2002 के चार्टबस्टर थे जो युवाओं में काफी लोकप्रिय रहा था । अलका याज्ञनिक को उस वक्त फिल्मफेयर अवार्ड की ओर से उनके गाए "आपके प्यार में" के लिए सर्वश्रेष्ठ गायिका के लिए नामांकित किया गया ।वहीं अन्य गीत "आपके प्यार में", "जो भी कसमें खाई थी", "यहाँ पे सब शान्ति-शान्ति है" और "मैं अगर सामने" भी प्रदर्शन दौरान काफी चर्चित रहें और उस समय के शादी-ब्याह जैसे कार्यक्रम में यह खूब बजाए जाते रहें थे ।
पुज़ुतिवक्कम तमिल नाडु की राजधानी चेन्नई का एक क्षेत्र है। यहां चेन्नई उपनगरीय रेलवे का एक स्टेशन है। 

अहमदाबाद मेट्रो* · कोलकाता मेट्रो · गुवाहाटी मेट्रो*बंगलुरु मेट्रो† · बंगलुरु मोनोरेल* · भोपाल मेट्रो* · चंडीगढ़ मेट्रो* · चेन्नई मेट्रो · चेन्नई मोनोरेल* · जयपुर मेट्रो · दिल्ली मेट्रो · गुड़गांव मेट्रो* · हैदराबाद मेट्रो* · लखनऊ मेट्रो* · कानपुर मेट्रो* · कोच्चि मेट्रो* · कोलकाता एल.आर.टी.एस* · कोलकाता मोनोरेल * · मुंबई मेट्रो† · मुंबई मोनोरेल† · पुणे मेट्रो* · स्काइबस मेट्रो† · पटना मेट्रो*
कोलकाता उपनगरीय रेलवे · चेन्नई उपनगरीय रेलवे · चेन्नई एम.आर.टी.एस · दिल्ली उपनगरीय रेलवे · बंगलुरु कम्यूटर रेल* · हैदराबाद एमएमटीएस · मुंबई उपनगरीय रेल · पश्चिमी रेलवे उच्च कॉरिडोर* · 
अहमदाबाद बी.आर.टी.एस · बंगलौर बी.आर.टी.एस* · भोपाल बी.आर.टी.एस* · चेन्नई बी.आर.टी.एस* · चेन्नई आर.बी.टी.डब्लू* · कोयमबटूर बी.आर.टी.एस* · दिल्ली बी.आर.टी.एस · हैदराबाद बी.आर.टी.एस* · इन्दौर बी.आर.टी.एस* · मदुरई बी.आर.टी.एस* · मुम्बई बी.आर.टी.एस† · पुणे बी.आर.टी.एस · राजकोट बी.आर.टी.एस† · विशखापट्टनम बी.आर.टी.एस* · 
उच्च-गति रेल* · मुंबई मैग्लेव* · 
बान्द्रा-वर्ली समुद्रसेतु · बंगलुरु उच्च टोलवे† · चेन्नई उच्च एक्स्प्रेस्वे* · चेन्नई एच एस सी टी सी† · हैदराबाद उच्च एक्स्प्रेस्वे† ·
आठ का समूह ही अष्टक कहलाता है, जैसे गंगाष्टक जिसमें गंगा की स्तुति आठ श्लोकों में की गई है।- 
यथा गंगाष्टकं पठति य: प्रयत: प्रभाते,वाल्मीकिना विरचतिं सुखदं मनुष्य:"
जो मनुष्य प्रभात समय में वाल्मीकि मुनि द्वारा रचित गंगाष्टक प्रएम पूर्वक पढता है, वह सुखी और प्रेम पूर्वक रहता है,
इस प्रकार अनेक देवताओं की अष्टक स्तुतियाँ हैं।
जहानाटिकर-1 कहलगाँव, भागलपुर, बिहार स्थित एक गाँव है।
ड्रेसडेन जर्मनी के सैक्सोनी प्रान्त की राजधानी है।यह एल्बे नदी के किनारे घाटी में चेक सीमा के निकट स्थित है।
रामकृष्ण सूर्यभान गवई, दादासाहेब गवई नाम से प्रसिद्ध, यह एक भारतीय राजनीतिज्ञ थे, जो बिहार, केरल औरर सिक्किम के पुर्व राज्यपाल भी रहे।वे आर. एस. गवई या रा. सु. गवई नाम से भी जाने जाते है।
गवई का जन्म 30 अक्टूबर 1929 को अमरावती जिले में दारापुर गांव की एक विनम्र कृषक परिवार में हुआ। वह 1964 से 1994 तक महाराष्ट्र विधान परिषद के सदस्य रहे। 1998 में वह अमरावती से लोकसभा के लिए निर्वाचित हुए। 2006 में उन्हें बिहार का राज्यपाल बनाया गया और फिर 2008 में केरल भेज दिया गया जहां वह अगस्त 2011 तक राज्यपाल के पद पर रहे।
पूर्व रेलवे भारतीय रेल की एक इकाई है। इसे लघुरूप में पूरे कहा जाता है।
इसकी स्थापना अप्रैल, 1952 में हुई थी। इसका मुख्यालय कोलकाता में स्थित है। 
इसके अंतर्गत आने वाले मंडल हैं:हावड़ा, सियालदह, आसनसोल, मालदा 
†कोंकण रेलवे भारतीय रेल के एक अनुषांगिक इकाई के रूप में परंतु स्वायत्त रूप से परिचालित होनेवाली रेल व्यवस्था है जिसका मुख्यालय नवी मुंबई के बेलापुर में रखा गया है। यह सीधे रेलवे बोर्ड एवं केंद्रीय रेलमंत्री के निगरानी में काम करता है।
ईशा गुप्ता एक भारतीय अभिनेत्री है जो हिन्दी फ़िल्मों में कार्यरत है। उन्होंने 2007 में मिस इण्डिया इन्टरनेशनल का ख़िताब जीता था। उन्होंने देश को मिस इंटरनेशनल 2007 प्रतियोगिता में पेश किया। 2012 में महेश भट्ट ने उन्हें तिन फ़िल्मों के समझौते पर विशेष फ़िल्म्स का हिस्सा बना लिया व देशमुख की फ़िल्म जन्नत 2 से बड़े पर्दे पर उतरी. वे भट्ट की फ़िल्म राज़ 3डी व प्रकाश झा की चक्रव्यूह में भी नज़र आई।
इंटरनेट मूवी डेटाबेस पर ईशा गुप्ता
बहाउल्लाह, बहाई धर्म के संस्थापक थे। वे इरान में जन्मे थे। उन्होने करीब 150 वर्ष पहले बहाई धर्म की स्थापना की और पूरी दुनिया को संदेश दिया कि हर एक युग में ईश्वर मानवजाति को शिक्षित करने हेतु मानव रूप में अवतरित होतें हैं और वे इस युग के अवतार हैं और इस विश्व को एकता और शान्ति के सूत्र में बांधने आये हैं। बहाउल्लाह ने घोषणा की कि वे ही वह बहुप्रतीक्षित अवतार हैं जिसकी प्रतीक्षा विश्व के हर धर्मं के अनुयायी कर रहे हैं। कृष्ण कि वापसी कल्कि रूप मे, बुद्ध की वापसी मैत्रयी अमिताभा के रूप मे, मुहम्मद साहब की वापस मेहदी अल्ल्हेस्लाम के रूप मे, ईसा का पुरागमन उनके पिता कि आभा के रूप में आदि आदि। ...बहाउल्लाह अब सम्पूर्ण धरती को एक करने के लिए आये है और उन्होंने धर्मं, जाती, भाषा, देश, रंग आदि के समस्त पूर्वाग्रह को त्याग कर एक हो जाने के लिए अपना अवतरण लिया है। यही बहाई धर्म का प्रमुख उद्देश्य है।
दिल्ली का कमल मन्दिर बहाई धर्म के विश्व में स्थित सात मंदिरों में से एक है। पूरी दुनिया में बहाई धर्मावलंबी हैं, जो बहाउल्लाह को ईश्वरीय अवतार मानते हैं।
बहाउल्लाह ने 100 से ज्यादा पुस्तकें और हजारों प्रार्थनाएं लिखी थीं।
बहाउल्लाह का जन्म तेहरान में 12 नवम्बर 1817 में हुआ था। वे कभी स्कूल नहीं गए पर उनके पास ज्ञान का अथाह भंडार था। उन्होंने जो शिक्षा हासिल की वह घर से ही मिली। बहाउल्लाह जब 22 साल के थे तब उनके पिता का निधन हो गया था, वे मंत्री थे। इसके बाद प्रधानमंत्री ने बहाउल्लाह को उनके पिता की जगह मंत्री बनाने का प्रस्ताव रखा पर उन्होंने नहीं माना। इसके बाद उन्होंने बहाई धर्म की स्थापना की। इस बीच उन्होंने निराकार ईश्वर का सिद्धांत देकर सभी धर्मो को जोड़ने का प्रयास किया। उन्होंने कहा नाम अलग-अलग हो सकते हैं पर ईश्वर तो एक ही है।
बहाउल्लाह की समाधी इजराइल के हैफा शहर में हैं और कारमेल पर्वत पर बनाई गयी "महात्मा बाब " और "अब्दुल बहा" की समाधी बहाई धर्म का सबसे बड़ा तीर्थस्थल है।
बहाउल्लाह का सन्देश था- सम्पूर्ण पृथ्वी एक देश है और समस्त मानवजाति उसकी नागरिक है - बहाउल्लाह
जरमाइन ब्लैकवुड  एक वेस्टइंडीज क्रिकेट टीम के खिलाड़ी है जिन्होंने अपने टेस्ट क्रिकेट की शुरुआत जून 2014 में न्यूजीलैंड क्रिकेट टीम के खिलाफ की थी। जबकि एक दिवसीय अंतर्राष्ट्रीय क्रिकेट कैरियर की शुरुआत 4 नवम्बर 2015 को श्रीलंका क्रिकेट टीम के खिलाफ की थी।
ब्लैकवुड ने अपना पहला शतक इंग्लैंड के खिलाफ 2015 में बनाया था। 2016 में इन्हें भारत−वेस्टइंडीज श्रृंखला के लिये चयनित किया गया था।
इनसाइट एक रोबोट मंगल ग्रह लैंडर है। जो मूल रूप से मार्च 2016 में प्रक्षेपण के लिए योजना बनाई थी। इसके उपकरण की विफलता के कारण लांच करने से पहले दिसंबर 2015 में नासा ने मिशन स्थगित की घोषणा की। और मार्च 2016 में, लांच 5 मई 2018 के लिए पुनर्निर्धारित किया गया।
प्रजातीय भूगोल मानव भूगोल की एक प्रमुख शाखा हैं। भूगोल की इस शाखा में विभिन्न प्रकार की मानव जाति का अध्ययन किया जाता है। इसके अन्तर्गत प्राणिशास्त्रीय अवधारणा के आधार पर मानव-प्रजातियों की उत्पत्ति, विकास, विश्व-वितरण तथा उनके स्थानान्तरणों एवं विभिन्न प्रजातियों के परम्परिक सम्मिश्रण का विवेचन करता हैं।
गरीबी रेखा या निर्धनता रेखा आय के उस स्तर को कहते हैं जिससे कम आमदनी होने पे इंसान अपनी भौतिक ज़रूरतों को पूरा करने में असमर्थ होता है। गरीबी रेखा अलग अलग देशों में अलग अलग होती है। उदहारण के लिये अमरीका में निर्धनता रेखा भारत में मान्य निर्धनता रेखा से काफी ऊपर है।
यूरोपीय तरीके के रूप में परिभाषित वैकल्पिक व्यवस्था का इस्तेमाल किया जा सकता है जिसमें गरीबों का आकलन 'सापेक्षिक' गरीबी के आधार पर किया जाता है। अगर किसी व्यक्ति की आय राष्ट्रीय औसत आय के 60 फीसदी से कम है, तो उस व्यक्ति को गरीबी रेखा के नीचे जीवन बिताने वाला माना जा सकता है। औसत आय का आकलन विभिन्न तरीकों से किया जा सकता है।
उदाहरण के लिए माध्य निकालने का तरीका। यानी 101 लोगों में 51वां व्यक्ति यानी एक अरब लोगों में 50 करोड़वें क्रम वाले व्यक्ति की आय को औसत आय माना जा सकता है। ये पारिभाषिक बदलाव न केवल गरीबों की अधिक सटीक तरीके से पहचान में मददगार साबित होंगे बल्कि यह भी सुनिश्चित करेंगे कि कोई भी ऐसा व्यक्ति जो गरीब नहीं है उसे गरीबों के लिए निर्धारित सब्सिडी का लाभ न मिले। परिभाषा के आधार पर देखें तो माध्य के आधार पर तय गरीबी रेखा के आधार पर जो गरीब आबादी निकलेगी वह कुल आबादी के 50 फीसदी से कम रहेगी।
योजना आयोग ने 2004-05 में 27.5 प्रतिशत गरीबी मानते हुए योजनाएं बनाई थी। फिर इसी आयोग ने इसी अवधि में गरीबी की तादाद आंकने की विधि की पुनर्समीक्षा के लिए एक विशेषज्ञ समूह का गठन किया था, जिसने पाया कि गरीबी तो इससे कहीं ज्यादा 37.2 प्रतिशत थी। इसका मतलब यह हुआ कि मात्र आंकड़ों के दायें-बायें करने मात्र से ही 100 मिलियन लोग गरीबी रेखा में शुमार हो गए।
अगर हम गरीबी की पैमाइश के अंतरराष्ट्रीय पैमानों की बात करें, जिसके तहत रोजना 1.25 अमेरिकी डॉलर खर्च कर सकने वाला व्यक्ति गरीब है तो अपने देश में 456 मिलियन से ज्यादा लोग गरीब हैं।
भारत में योजना आयोग ने सुप्रीम कोर्ट को बताया था कि खानपान पर शहरों में 965 रुपये और गांवों में 781 रुपये प्रति महीना खर्च करने वाले शख्स को गरीब नहीं माना जा सकता है। गरीबी रेखा की नई परिभाषा तय करते हुए योजना आयोग ने कहा कि इस तरह शहर में 32 रुपये और गांव में हर रोज 26 रुपये खर्च करने वाला शख्स बीपीएल परिवारों को मिलने वाली सुविधा को पाने का हकदार नहीं है। अपनी यह रिपोर्ट योजना आयोग ने सुप्रीम कोर्ट को हलफनामे के तौर पर दी। इस रिपोर्ट पर खुद प्रधानमंत्री ने हस्ताक्षर किए थे। आयोग ने गरीबी रेखा पर नया क्राइटीरिया सुझाते हुए कहा कि दिल्ली, मुंबई, बंगलोर और चेन्नई में चार सदस्यों वाला परिवार यदि महीने में 3860 रुपये खर्च करता है, तो वह गरीब नहीं कहा जा सकता।
बाद में जब इस बयान की आलोचना हुई तो योजना आयोग ने फिर से गरीबी रेखा के लिये सर्वे की बात कही।
राजकुमारी सोफिया दिलीप सिंह- इंगलैंड में औरतों के अधिकारों के लिए संघर्ष करने वाले नारी सनगठनों की सुप्रसिद्ध कारकुन थी। इनके पिता महाराजा दिलीप सिंह शेरे पंजाब के नाम से जाने जाते महाराजा रणजीत सिंह के पुत्र थे, जिसे पंजाब को अंग्रेज़ राज्य में शामिल करने के बाद देश निकला दे कर इंग्लेंड भेज दिया गया था। जहाँ उसने करसचीईनटी से प्रभावित होकर इस को अपना लिया। . सोफिया की माँ महारानी बाम्बा मीवलर थी। उसकी धर्ममाता महारानी विक्टोरिया थी। सोफिया एक नारीवादी थी और हेपनपटन कोर्ट महल के एक घर में रहती थी जो महारानी विक्टोरिया ने उसे लिहाज़ में दे रखा था। उसकी चार बहने, और चार भाई थे।
यान्त्रिक अभियांत्रिकी  तरह-तरह की मशीनों की बनावट, निर्माण, चालन आदि का सैद्धान्तिक और व्यावहारिक ज्ञान है। यान्त्रिक अभियांत्रिकी, अभियांत्रिकी की सबसे पुरानी और विस्तृत शाखाओं में से एक है। यान्त्रिक अभियांत्रिकी 18वीं शताब्दी में यूरोप में औद्योगिक क्रांति के दौरान एक क्षेत्र के रूप में उभरी है, लेकिन, इसका विकास दुनिया भर में कई हजार साल में हुआ है। 19वीं सदी में भौतिकी के क्षेत्र में विकास के एक परिणाम के रूप में यांत्रिक अभियांत्रिकी विज्ञान सामने आया।
इसके आधआरभूत विषय हैं:
यांत्रिक अभियांत्रिकी कई यांत्रिकी विज्ञान के विभागों के समूह के रूप में मानी जा सकती है।| इनमे से कुछ उपविभाग, जो अधिकतर पूर्व स्नातक पाठ्यक्रम में पढ़ाए जाते हैं, नीचे सूचीबद्ध किये गये हैं। इनमें से कुछ केवल यांत्रिक अभियांत्रिकी से ही सम्बन्धित हैं जबकि कुछ यांत्रिक अभियांत्रिकी और अन्य विभागों के संयोजन हैं।
ब्रह्माण्ड सुन्दरी मिस यूनिवर्स संगठन द्वारा आयोजित किया जाने वाली एक वार्षिक अंतरराष्ट्रीय सौन्दर्य प्रतियोगिता है।
प्रतियोगिता को 1952 में कैलिफोर्निया स्थित कपड़ा कंपनी पेसेफिक मिल्स द्वारा स्थापित किया गया था। प्रतियोगिता कैसर-रोथ और बाद में गल्फ एंड वेस्टर्न इण्डस्ट्रीज का हिस्सा बनी, वर्ष 1996 में इसे डोनाल्ड ट्रम्प ने अधिग्रहित कर लिया।
अपने प्रतिद्वंद्वी प्रतियोगिताओं - मिस वर्ल्ड और मिस अर्थ - की तरह दुनिया की सबसे अधिक प्रचारित सौंदर्य प्रतियोगिताओं में से एक है। वर्ष 2013 में यह खिताब वेनेजुएला की गैब्रिएला इसलऱ़ ने जीता है।
पहली ब्रह्माण्ड सुन्दरी प्रतियोगिता लांग बीच में सन 1956 मे आयोजित की गयी थी। फिनलैंड की अर्मि कूसेला ने प्रथम ब्रह्माण्ड सुन्दरी खिताब जीता था। सी.बी.एस. ने 1960 से ब्रह्माण्ड सुन्दरी और अमरीकी सुन्दरी का संयुक्त प्रसारण करना शुरु किया। 1956 से सी.बी.एस. ने अलग-अलग प्रसारण करना शुरु किया। सन 2003 में एन.बी.सी ने प्रतियोगिता के टेलिविज़न अधिकार खरीद लिए।
आंदोलन 1995 में बनी हिन्दी भाषा की फिल्म है। अज़ीज़ सेजवाल द्वारा निर्देशित और साजिद नाडियाडवाला द्वारा निर्मित इस फिल्म में गोविन्दा, संजय दत्त, ममता कुलकर्णी और सोमी अली मुख्य कलाकार हैं। दिव्या भारती को इस फिल्म में लिया गया था, लेकिन उनकी अचानक मौत के कारण ममता कुलकर्णी ने उनकी जगह ली थी।
आदर्श और अनिकेत दो भाई हैं। अनिकेत बड़ा है, जबकि आदर्श छोटा है। दोनों एक ही कॉलेज में जाते हैं, जहां अनिकेत को पता चलता है कि सुंदर गुड्डी उसके पसंद करती है। वह अंततः उसके साथ प्यार में पड़ता है। इस बीच, आदर्श कॉलेज में लफंगेबाजी और मौज करता है। इन्हीं करतूतों और चुटकुले में से एक ने छात्रावास में परेशानी में डाल दिया। जब कॉलेज छोड़ने और करियर की तलाश करने का समय आता है, तो दोनों भाइयों ने अलग रास्ता चुना। आदर्श ने किस मार्ग का चयन किया? अनिकेत के लिए पहले से ही क्या रास्ता चुना गया है?
सभी गीत समीर द्वारा लिखित; सारा संगीत नदीम-श्रवण द्वारा रचित।
भिक्यिासैण, भिकियासैण तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
भीमबेटका भारत के मध्य प्रदेश प्रान्त के रायसेन जिले में स्थित एक पुरापाषाणिक आवासीय पुरास्थल है। यह आदि-मानव द्वारा बनाये गए शैलचित्रों और शैलाश्रयों के लिए प्रसिद्ध है। इन चित्रों को पुरापाषाण काल से मध्यपाषाण काल के समय का माना जाता है। ये चित्र भारतीय उपमहाद्वीप में मानव जीवन के प्राचीनतम चिह्न हैं। यह स्थल मध्य प्रदेश की राजधानी भोपाल से 45 किमी दक्षिणपूर्व में स्थित है। इनकी खोज वर्ष 1957-1958 में डॉक्टर विष्णु श्रीधर वाकणकर द्वारा की गई थी।
भीमबेटका क्षेत्र को भारतीय पुरातत्व सर्वेक्षण, भोपाल मंडल ने अगस्त 1990 में राष्ट्रीय महत्त्व का स्थल घोषित किया। इसके बाद जुलाई 2003 में यूनेस्को ने इसे विश्व धरोहर स्थल घोषित किया।
यहाँ पर अन्य पुरावशेष भी मिले हैं जिनमें प्राचीन किले की दीवार, लघुस्तूप, पाषाण निर्मित भवन, शुंग-गुप्त कालीन अभिलेख, शंख अभिलेख और परमार कालीन मंदिर के अवशेष सम्मिलित हैं।
ऐसा माना जाता है कि यह स्थान महाभारत के चरित्र भीम से संबन्धित है एवं इसी से इसका नाम भीमबैठका पड़ा। ये गुफाएँ मध्य भारत के पठार के दक्षिणी किनारे पर स्थित विन्ध्याचल की पहाड़ियों के निचले छोर पर हैं।; इसके दक्षिण में सतपुड़ा की पहाड़ियाँ आरम्भ हो जाती हैं।
यहाँ 750 शैलाश्रय हैं जिनमें 500 शैलाश्रय चित्रों द्वारा सज्जित हैं। पूर्व पाषाण काल से मध्य ऐतिहासिक काल तक यह स्थान मानव गतिविधियों का केंद्र रहा। यह बहुमूल्य धरोहर अब पुरातत्व विभाग के संरक्षण में है। भीमबेटका क्षेत्र में प्रवेश करते हुए शिलाओं पर लिखी कई जानकारियाँ मिलती हैं। यहाँ के शैल चित्रों के विषय मुख्यतया सामूहिक नृत्य, रेखांकित मानवाकृति, शिकार, पशु-पक्षी, युद्ध और प्राचीन मानव जीवन के दैनिक क्रियाकलापों से जुड़े हैं। चित्रों में प्रयोग किये गए खनिज रंगों में मुख्य रूप से गेरुआ, लाल और सफेद हैं और कहीं-कहीं पीला और हरा रंग भी प्रयोग हुआ है।
शैलाश्रयों की अंदरूनी सतहों में उत्कीर्ण प्यालेनुमा निशान एक लाख वर्ष पुराने हैं। इन कृतियों में दैनिक जीवन की घटनाओं से लिए गए विषय चित्रित हैं। ये हज़ारों वर्ष पहले का जीवन दर्शाते हैं। यहाँ बनाए गए चित्र मुख्यतः नृत्य, संगीत, आखेट, घोड़ों और हाथियों की सवारी, आभूषणों को सजाने तथा शहद जमा करने के बारे में हैं। इनके अलावा बाघ, सिंह, जंगली सुअर, हाथियों, कुत्तों और घडियालों जैसे जानवरों को भी इन तस्वीरों में चित्रित किया गया है यहाँ की दीवारें धार्मिक संकेतों से सजी हुई है, जो पूर्व ऐतिहासिक कलाकारों के बीच लोकप्रिय थे। इस प्रकार भीम बैठका के प्राचीन मानव के संज्ञानात्मक विकास का कालक्रम विश्व के अन्य प्राचीन समानांतर स्थलों से हजारों वर्ष पूर्व हुआ था। इस प्रकार से यह स्थल मानव विकास का आरंभिक स्थान भी माना जा सकता है।
इस प्रकार के प्रागैतिहासिक शैलचित्र रायगढ़ जिले के सिंघनपुर के निकट कबरा पहाड़ की गुफाओं में, होशंगाबाद के निकट आदमगढ़ में, छतरपुर जिले के बिजावर के निकटस्थ पहाड़ियों पर तथा रायसेन जिले में बरेली तहसील के पाटनी गाँव में मृगेंद्रनाथ की गुफा के शैलचित्र एवं भोपाल-रायसेन मार्ग पर भोपाल के निकट पहाड़ियों पर में भी मिले हैं। हाल में ही होशंगाबाद के पास बुधनी की एक पत्थर खदान में भी शैल चित्र पाए गए हैं। भीमबेटका से 5 किलोमीटर की दूरी पर पेंगावन में 35 शैलाश्रय पाए गए है ये शैल चित्र अति दुर्लभ माने गए हैं। इन सभी शैलचित्रों की प्राचीनता 10,000 से 35,000 वर्ष की आंकी गयी है।
दूर से देखने पर भीमबेटका गुफा का दृष्य
भीमबेटका के शैलचित्र
भीमबेटका का प्रवेशद्वार
गुफा के अन्दर का दृष्य
घोड़े पर सवार मनुष्य
पशुओं के चित्र
पशुओं के चित्र
शैल कच्छप
निर्देशांक: 22°55′40″N 77°35′00″E / 22.92778°N 77.58333°E / 22.92778; 77.58333
करमना मुस्तकिल आगरा प्रखंड, आगरा, उत्तर प्रदेश स्थित एक गाँव है।
चार प्रसिद्ध युगों में सत्ययुग या कृतयुग प्रथम माना गया है। यद्यपि प्राचीनतम वैदिक ग्रंथों में सत्ययुग, त्रेतायुग आदि युगविभाग का निर्देश स्पष्टतया उपलब्ध नहीं होता, तथापि स्मृतियों एवं विशेषत: पुराणों में चार युगों का सविस्तार प्रतिपादन मिलता है।
पुराणादि में सत्ययुग के विषय में निम्नोक्त विवरण मिलता है -
इस युग में ज्ञान, ध्यान या तप का प्राधान्य था। प्रत्येक प्रजा पुरुषार्थसिद्धि कर कृतकृत्य होती थी, अत: यह "कृतयुग" कहलाता है। धर्म चतुष्पाद था। मनु का धर्मशास्त्र इस युग में एकमात्र अवलंबनीय शास्त्र था। महाभारत में इस युग के विषय में यह विशिष्ट मत मिलता है कि कलियुग के बाद कल्कि द्वारा इस युग की पुन: स्थापना होगी । वन पर्व 149/11-125) में इस युग के धर्म का वर्ण द्रष्टव्य है। 
ब्रह्मा का एक दिवस 10,000 भागों में बंटा होता है, जिसे चरण कहते हैं:
गोवर्धनाचार्य एक भक्त कवि थे जो जयदेव के समकालीन थे। वे बंगाली कवि थे। आर्यासप्तशती नामक मुक्तक कविताओं का संग्रह गोवर्धन की कृति मानी जाती है।
जयदेव के गीतगोविंद में गोवर्धनाचार्य को रससिद्ध कवि कहा गया है। जयदेव, बल्लालसेन के पुत्र लक्ष्मणसेन के समय बंगाल के एक सुप्रसिद्ध भक्त कवि हो गए हैं। लक्ष्मणसेन की सभा में पांच रत्न थे, ऐसी प्रसिद्धि सर्वविदित है। उन पांच रत्नों में गोवर्धनाचार्य का नाम भी गिना जाता है। अत: गोवर्धनाचार्य जयदेव के समकालीन कवि रहे होंगे और चूँकि जयदेव गोवर्धन का उल्लेख सुप्रसिद्ध कवि के रूप में करते हैं अत: गोवर्धन जयदेव के पूर्व की ख्याति प्राप्त कर चुके होंगे। लक्ष्मणसेन का काल बारहवीं सदी का उत्तरार्ध माना जाता है और यही गोवर्धन का भी काल ठहरता है। गोवर्धन बंगाली कवि थे-उनका जन्म या निवासस्थान बंगाल ही रहा होगा इसमें संदेह की गुंजाइश कम है। परंतु इसके अतिरिक्त गोवर्धन के बारे में और कोई जानकारी हमें नहीं है।
आर्यासप्तशती नामक मुक्तक कविताओं का संग्रह गोवर्धन की कृति मानी जाती है। इसमें 700 आर्याएँ संग्रहीत होनी चाहिए परंतु विभिन्न संस्करणों में आर्याओं की संख्या 760 तक पहुंच गई है। अत: यह कहना कठिन है कि उपलब्ध आर्यासप्तशती क्षेपकों से रहित है। मध्ययुग में यह संग्रह काफी लोकप्रिय था और उसकी आर्याओं की छाया लेकर बहुत सी फुटकर रचनाएँ लिखी गईं। बिहारी कवि की "सतसई" इस संग्रह से बहुत प्रभावित है। आर्यासप्तशती में ही यह उल्लेख मिलता है कि जो शृंगाररस की धारा प्राकृत में ही उपलब्ध थी उसको संस्कृत में अवतरित करने के लिये यह प्रयास किया गया है। यहाँ संकेत हाल की "गाथासप्तशती" की ओर है। हाल ने प्राकृत गाथाओं में शृंगारपरक रचनाएँ निबद्ध की है। गोवर्धन ने इन्ही गाथाओं को अपनी आर्याओं का आदर्श बनाया। प्राकृत का गाथाछंद, संस्कृत के आर्याछंदों के अधिक निकट है अत: गोवर्धन ने आर्याछंद को ही रचना के लिये चुना। केवल छंद में ही नहीं अपितु भावचित्रण में भी गोवर्धन हाल का बहुधा अनुकरण करते हैं। परंतु इससे यह नहीं समझना चाहिए कि आर्यासप्तशती, गाथासप्तशती का संस्कृत अनुवाद मात्र है। जब भी गोवर्धन किसी गाथा के भाव को व्यक्त करना चाहते हैं, वे उसमें अपनी मौलिक प्रतिभा के प्रदर्शन से नहीं चूकते। अत: आर्यासप्शती गाथासप्तशती से स्थूलरूप में प्रभावित होते हुए भी अपने आपमें मैलिक है।
शृंगार की अभिव्यक्ति के लिये गोवर्धन को आचार्य माना जाता है। इनको रचनाओं में शृंगार का उद्दाम रूप खुलकर आया है। कहीं-कहीं तो नग्न चित्रण अपनी नग्नता के कारण रसाभास उत्पन्न कर देते हैं। एक जगह तो गोवर्धन ने प्रेम में शव के चुंबन की भी बात कही है। परंतु अभिव्यक्ति की तीव्रता, अलंकारसंयोजना तथा व्यंजना की गंभीरता के कारण गोवर्धनाचार्य की गणना सत्कवियों में की जा सकती है।
निर्देशांक: 25°09′N 85°27′E / 25.15°N 85.45°E / 25.15; 85.45
मिर्जाचक बलिया, बेगूसराय, बिहार स्थित एक गाँव है।
प्रणाली विज्ञान व्यवस्थित रूप से किसी अध्ययन क्षेत्र में प्रयोग होने वाली विधियों के विश्लेषण को कहते हैं। इसमें वैज्ञानिक जानकारी पर नहीं बल्कि उस जानकारी को प्राप्त करने के लिये जिन सिद्धांतों, तकनीकों और प्रणालियों को प्रयोगित किया जाता है उनपर दृष्टि डाली जाती है। उदाहरण के लिये यदी पृथ्वी के वायुमण्डल में आर्गन गैस की मात्रा का अनुमान लगाना हो तो प्रणाली विज्ञान में इस मात्रा और उसके अर्थ पर केन्द्रित होने के स्थान पर इस मात्रा का अनुमान लगाने की विधियों और उपकरणों का अध्ययन करा जाता है। जब कोई नया वैज्ञानिक तथ्य घोषित होता है तो अक्सर उस तथ्य का पता लगाने में प्रयोग होने वाली प्रणालियों की भी परख की जाती है और यदी वे अपार्याप्त हों तो तथाकथित तथ्य को अमान्य भी समझा जा सकता है।
कोवई एक्स्प्रेस 2675 भारतीय रेल द्वारा संचालित एक मेल एक्स्प्रेस ट्रेन है। यह ट्रेन चेन्नई सेंट्रल रेलवे स्टेशन से 06:15AM बजे छूटती है और कोयम्बतूर जंक्शन रेलवे स्टेशन पर 01:40PM बजे पहुंचती है। इसकी यात्रा अवधि है 7 घंटे 25 मिनट।
प्रजीवगण एक एककोशिकीय जीव है। इनकी कोशिका प्रोकैरियोटिक प्रकार की होती है। ये साधारण सूक्ष्मदर्शी यंत्र से आसानी से देखे जा सकते हैं। कुछ प्रोटोज़ोआ जन्तुओं या मनुष्य में रोग उत्पन्न करते हैं, उन्हे रोगकारक प्रोटोज़ोआ कहते हैं।कुछ प्रोटोजोआ  मे लवक भी पाया जाता है। 
प्रोटोजोआ एकल-सेल वाले यूकेरियोट्स, या तो फ्री-लाइफिंग या परजीवी के लिए एक अनौपचारिक शब्द है, जो अन्य सूक्ष्मजीवों या जैविक ऊतकों और मलबे जैसे जैविक पदार्थों पर फ़ीड करता है।  ऐतिहासिक रूप से, प्रोटोजोआ को "एक-सेल वाले जानवर" के रूप में माना जाता था, क्योंकि उनमें अक्सर जानवरों की तरह व्यवहार होते हैं, जैसे कि गतिशीलता और भविष्यवाणी, और पौधों और कई शैवाल में पाए जाने वाले सेल दीवार की कमी होती है।  हालांकि जानवरों के साथ प्रोटोजोआ के समूह के पारंपरिक अभ्यास को अब मान्य नहीं माना जाता है, यह शब्द एकल-कोशिका जीवों की पहचान करने के लिए ढीले तरीके से उपयोग किया जाता है जो स्वतंत्र रूप से स्थानांतरित हो सकते हैं और हेटरोट्रॉफी द्वारा भोजन कर सकते हैं।
जैविक वर्गीकरण की कुछ प्रणालियों में, प्रोटोजोआ एक उच्च स्तरीय टैक्सोनोमिक समूह है। जब पहली बार 1818 में पेश किया गया था, प्रोटोजोआ को टैक्सोनोमिक वर्ग के रूप में बनाया गया था, लेकिन बाद में वर्गीकरण योजनाओं में इसे फाईलम, सबकिंगडोम और साम्राज्य सहित विभिन्न उच्च रैंकों तक बढ़ा दिया गया। 1 9 81 से थॉमस कैवेलियर-स्मिथ और उनके सहयोगियों द्वारा प्रस्तावित वर्गीकरण की एक श्रृंखला में, प्रोटोजोआ को एक साम्राज्य के रूप में स्थान दिया गया है।  रूगीरियो एट अल द्वारा प्रस्तुत सात साम्राज्य योजना। 2015 में, राज्य प्रोटोजोआ के तहत आठ फीला स्थान: यूग्लानोजोआ, अमीबोबोआ, मेटामोनाडा, चानानोजोआ, लोकोज़ोआ, पेकोलोज़ोआ, माइक्रोस्कोपोडिया और सुल्कोज़ोआ। विशेष रूप से, इस साम्राज्य परंपरागत रूप से प्रोटोजोआ के बीच रखा गया जीवों के कई प्रमुख समूहों को शामिल करता है, जिनमें सिलीएट्स, डिनोफ्लैगेलेट्स, फोमिनिनिफेरा, और परजीवी एपीकंपप्लेक्सन शामिल हैं, जिनमें से सभी को किंगडम क्रोमिस्टा के तहत वर्गीकृत किया गया है। जैसा कि इस योजना में परिभाषित किया गया है, राज्य प्रोटोजोआ, प्राकृतिक समूह या ब्लेड नहीं बनाता है, बल्कि एक पैराफाइलेटिक समूह या विकासवादी ग्रेड है, जिसके भीतर फंगी और क्रोमिस्टा के सदस्य विकसित हुए हैं।
कनॉट प्लेस दिल्ली का सबसे बड़ा व्यवसायिक एवं व्यापारिक केन्द्र है। इसका नाम ब्रिटेन के शाही परिवार के सदस्य ड्यूक ऑफ कनॉट के नाम पर रखा गया था। इस मार्केट का डिजाइन डब्यू एच निकोल और टॉर रसेल ने बनाया था। यह मार्केट अपने समय की भारत की सबसे बड़ी मार्केट थी। अपनी स्थापना के 65 वर्षों बाद भी यह दिल्ली में खरीदारी का प्रमुख केंद्र है। यहां के इनर सर्किल में लगभग सभी अंतर्राष्ट्रीय ब्रैंड के कपड़ों के शोरूम, रेस्त्रां और बार हैं। यहां किताबों की दुकानें भी हैं, जहां आपको भारत के बारे में जानकारी देने वाली बहुत अच्छी किताबें मिल जाएंगी।
निर्माण से पहले यह क्षेत्र एक कटक था, जिसमें कीकर के पेड़ लगे रहते थे। यह वन्य इलाका जंगली शूकरों, गीदड़ जैसी प्रजातियों का प्राकृतिक आवास था, यहाँ कश्मीरी गेट, सिविल लाइन्स इलाके के निवासी सप्ताहान्तों में तीतरों के शिकार के लिए आया करते थे। इसके अलावा यहाँ स्थित प्राचीन हनुमान मन्दिर के दर्शन करने पुराने शहर से लोग, मंगलवारों और शनिवारों को आया करते थे, जो सूर्यास्त से पहले ही आया करते थे क्योंकि उन दिनों वह मार्ग रात को गुजरने के लिए सुरक्षित नहीं माना जाता था। बाद में माधोगंज, जयसिंहपुरा और राजा का बाज़ार जैसे गाँवों के निवासियों से क्षेत्र खाली करवाकर कनाट प्लेस व निकटस्थ इलाके बनाये गये। यहाँ के लोगों को करोल बाग स्थानांतरित किया गया, जो उस समय खुद एक पथरीला इलाका था और वहाँ पेड़ तथा जंगली झाड़ियाँ थीं।
यहां कुल बारह ब्लॉक्स या खण्ड हैं:-
दिल्ली के अन्य व्यवसायिक स्थल:
आचार्य राममूर्ति त्रिपाठी और आचार्य राममूर्ति अलग-अलग व्यक्ति हैं; भ्रमित न हों।
आचार्य राममूर्ति त्रिपाठी जन्म - 4 जनवरी 1929 निधन- 30 मार्च 2009) शिक्षा: काशी हिन्दू विश्वविद्यालय से एम.ए., पी-एच.डी.; साहित्याचार्य, साहित्यरत्न। काव्यशास्त्र एवं दर्शन के प्रकांड पंडित।
हिन्दी एवं संस्कृत के विद्वान एवं समालोचक थे। वे सागर विश्वविद्यालय में प्राध्यापक रहे; विक्रम विश्वविद्यालय में हिन्दी के विभागाध्यक्ष रहे तथा कई विश्वविद्यालयों के अतिथि शिक्षक भी रहे। वे शब्द शक्ति एवं रस विचार के अप्रतिम व्याख्याकार थे। 
आचार्य राममूर्ति त्रिपाठी का जन्म वाराणसी के नीवीं कला गाँव में 4 जनवरी सन 1929 को हुआ था। उन्होने एम ए, पीएचडी एवं डी लिट की उपाधि काशी हिन्दू विश्वविद्यालय से ली थी। श्रीमठ, काशी ने उन्हें जगदगुरू रामानंदाचार्य पुरस्कार से सम्मानित किया था। भारत का ऐसा पहला मठ है जो हर वर्ष संस्कृत-हिन्दी साहित्य के एक विद्वान को एक लाख रुपया देकर सम्मानित करता है।
स्काईलैंडर्स: स्पायरोज़ ऐडवेंचर स्पिन में एक खेल है स्पायरो वह ड्रैगन श्रृंखला.
में: स्काईलैंडर्स स्पायरोज़ साहसिक, खिलाड़ियों को एक पोर्टल के विषय में मास्टर जो 37 सहित विभिन्न अक्षरों, नियंत्रित कर सकते हैं की भूमिका पर ले, लेकिन स्पायरोज़, सीमित नहीं है। खिलाड़ी एक दुनिया है जहाँ वे भूमि, लड़ाई जीव का पता लगाने के, सोने और खजाने इकट्ठा होगा और जबकि अराजकता, एक बुराई पोर्टल मास्टर, जिसे वे हार चाहिए से अपनी दुनिया को बचाने के लिए खोज पर पहेली को हल. में एक यात्रा पर लगना वीडियो गेम 3 कार्रवाई के आंकड़े और एक परिधीय "विद्युत पोर्टल" कहा जाता है, जो पसंद के खिलाड़ी सांत्वना को जोड़ता है के साथ आता है। प्रत्येक कार्रवाई आंकड़ा 37 स्पायरोज़, अद्वितीय क्षमताओं के साथ प्रत्येक सहित बजाने अक्षर, का प्रतिनिधित्व करता है। बजाने अक्षर बन खुला जब उनके इसी कार्रवाई के आंकड़े विद्युत पोर्टल पर रखा जाता है। खिलाड़ी भी एक दोस्त सांत्वना की शक्ति के पोर्टल पर इन विशेष कार्रवाई के आंकड़े के एक जगह कर सकते हैं और चरित्र कमाया स्कोर, स्तर - अप और उपलब्धियों को तुरन्त गेमप्ले के सत्र के लिए आयात कर रहे हैं .इसके अतिरिक्त, दो आंकड़े पोर्टल पर रखा जा सकता है साथ ही सहकारी या बनाम खेलने के लिए.
इस खेल के इस संस्करण अपनी सांत्वना समकक्षों की तुलना में एक कार्रवाई मंच के अधिक है। खिलाड़ियों सभा क्रिस्टल, जो देता है उन्हें और अधिक स्तर अनलॉक द्वारा स्तरों को पूरा किया है। प्रत्येक स्तर पर क्रिस्टल, स्तर के अंत की ओर जा रहे हैं, या कार्यों की एक दुश्मन की एक निश्चित संख्या को हराने, या आइटम ढूँढने के जैसे, विविधता को पूरा करने के द्वारा प्राप्त के साथ littered है। जब भी खिलाड़ी एक क्रिस्टल पाता है, एक दुश्मन जागता है और एक समय सीमा शुरू होता है। वे दुश्मन हार है और स्तर में घड़ियों प्राप्त करने के लिए और अधिक समय के लिए बंद का पीछा करते हुए दुश्मन वार्ड मिल.अन्य संस्करणों के विपरीत, वर्ण एक कूद और एक डबल कूद कर सकते हैं।
खेल के इस संस्करण आकाशभूमि बुलाया दीप्तिमान द्वीप समूह में एक अलग दायरे में सेट कर दिया जाता है और अंधेरे की एक अलग बल बिल्लीफाड़ के आदेश के तहत सामना करना पड़ रहा है। 3DS संस्करण भी एक विशेष डार्क स्पायरोज़ चरित्र के साथ आता है।
एक्टिविजन की घोषणा की है कि एक प्रत्यक्ष अगली कड़ी 2012 में रिलीज होने वाली है। स्काईलैंडर्स: जायन्ट्स.
सॊल्लपुरं में भारत के आन्ध्रप्रदेश राज्य के अन्तर्गत के अनंतपुर जिले का एक गाँव है।
यशोवर्मन्‌ द्वितीय 1160 से 1166 तक कमेर साम्राज्य का शासक था। वह सूर्यवर्मन् द्वितीय का उत्तराधिकारी था। 
यशोवर्मन्‌ द्वितीय 12वीं शताब्दी के मध्य में हुआ था। उसके समय में भरतराहु संबुद्धि नामके व्यक्ति के विद्रोह ने भीषण रूप लिया किंतु श्रींद्रकूमार ने जो जयवर्मन्‌ सप्तम का पुत्र था उसे दबा दिया। राज्य की शक्ति फिर भी इतनी संगठित थी कि यशोवर्मन्‌ ने श्रींद्रकुमार के नेतृत्व में तो सफलता मिली किंतु श्रींद्रकुमार को विफल होकर लौटना पड़ा। यशोवर्मन्‌ का दूसरा अभियान श्रींद्रकुमार के पिता जयवर्मन्‌श् के आरम्भ हुआ। किंतु इसी बीच 1164 ई0 में त्रिभुवनादित्य नाम के व्यक्ति ने विद्रोह कर यशेवर्मन्‌ का वध किया और सिंहासन पर अधिकार कर लिया।
आर्को प्रवो मुखर्जी 2012 से बॉलीवुड फिल्म उद्योग में काम कर रहे एक भारतीय संगीत निर्देशक हैं। जिस्म 2 इनकी संगीतकार और गीतकार के रूप में पहली फिल्म थी।
मानसा शहर गुजरात के गांधीनगर जिल्ले में आता हे, मानसा एक स्वच्छ शहर हे, मानसा तालुके में 53 गाव हे, आजू बाजू के गाव वाले मानसा में खरीदी करने के लिए आते हे और अपना अनाज बेचने के लिए यहाँ के मार्केट यार्ड में आते हे, मानसा में दरबार की चाय बहुत मशहूर हे, मानसा में एक छोटा तालाब हे जिसे सब मलाव तालाब कहेते हे, मानसा के लोग श्रधालू हे यहाँ कृष्ण, हनुमान, अम्बा, गायत्री के मंदिर हे
चमतोला, गंगोलीहाट तहसील में भारत के उत्तराखण्ड राज्य के अन्तर्गत कुमाऊँ मण्डल के पिथोरागढ जिले का एक गाँव है।
विषम-ऊँगली खुरदार या विषमांगुल वे खुरदार स्तनधारी जीव हैं जिनके पैरों में एक या तीन खुर होते हैं।
यरलुंग त्संगपो तिब्बत के पश्चिमी भाग में कैलाश पर्वत और मानसरोवर झील से दक्षिणपूर्व में स्थित तमलुंग त्सो से उत्पन्न होने वाली एक नदी है। यह दक्षिण तिब्बत घाटी और यरलुंग त्संगपो महान घाटी बनाती हुई दक्षिण की ओर रुख़ कर के भारत के अरुणाचल प्रदेश राज्य में प्रवेश कर जाती है जहाँ इसे सियांग नदी के नाम से जाना जाता है। यही नदी आगे चलकर और चौड़ी हो जाती है और भारत की प्रसिद्ध ब्रह्मपुत्र नदी बनती है। तिब्बत में इसके द्वारा बनाई गई यरलुंग त्संगपो महान घाटी विश्व की सबसे गहरी और सबसे बड़ी तंग घाटी कहलाती है। प्राचीन तिब्बत की संस्कृति के कई महत्वपूर्ण केन्द्र इसी नदी के किनारे बसे हुए थे।
झिकरगाछा उपजिला, बांग्लादेश का एक उपज़िला है, जोकी बांग्लादेश में तृतीय स्तर का प्रशासनिक अंचल होता है । यह खुलना विभाग के यशोर ज़िले का एक उपजिला है, जिसमें, ज़िला सदर समेत, कुल 8 उपज़िले हैं, और मुख्यालय यशोर सदर उपज़िला है। यह बांग्लादेश की राजधानी ढाका से दक्षिण-पश्चिम की दिशा में अवस्थित है। यह मुख्यतः एक ग्रामीण क्षेत्र है, और अधिकांश आबादी ग्राम्य इलाकों में रहती है। 
यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। खुलना विभाग में, जनसांख्यिकीक रूप से, इस्लाम के अनुयाई, आबादी के औसतन 83.61% है, जबकि शेष जनसंख्या प्रमुखतः हिन्दू धर्म की अनुयाई है। बांग्लादेश के सारे विभागों में, खुलना विभाग में मुसलमान आबादी की तुलना में हिन्दू आबादी की का अनुपात सबसे अधिक है। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।
झिकरगाछा उपजिला बांग्लादेश के दक्षिण-पश्चिमी भाग में, खुलना विभाग के यशोर जिले में स्थित है।
काव्यार्थ चिन्तन कन्नड़ भाषा के विख्यात साहित्यकार जी. एस. शिवरुद्रप्पा द्वारा रचित एक समालोचना है जिसके लिये उन्हें सन् 1984 में कन्नड़ भाषा के लिए साहित्य अकादमी पुरस्कार से सम्मानित किया गया।
एंपेडोक्लीज़ एक प्राचीन यूनानी विचारक था।
एंपेडोक्लीज़ का सोचना था कि विश्व में सब कुछ छः तत्वों से बना है। इन में से चार है निष्क्रिय ः पृथ्वी, जल, वायु, अग्नि। यह चारों तत्व हमेशा से हैं और हमेशा तक ही रहेंगे। न तो इनका उत्पादन होता है न ध्वंस। दूसरे दो समान्य ढंग के तत्व तो नहीं है पर तत्त्विक शक्तियां है ः प्रेम और विवाद। इन दो शक्तियों के कारण चार निष्क्रिय तत्व सम्मिलित और अलग होते हैं। एंपेडोक्लीज़ शाकाहारी के लिये होता है।
उत्तर पश्चिमी सीमा प्रान्त, पाकिस्तान का नगर।
चुम्बकीय अभिवाह या चुम्बकीय फ्लक्स वह भौतिक राशि है जो किसी तल से होकर गुजरने वाले चुम्बकीय क्षेत्र का सम्पूर्ण परिमाण की माप है। इसे संक्षेप में Φm से निरूपित किया जाता है। इसका SI मात्रक वेबर है ; व्युत्पन्न मात्रक वोल्ट-सेकेण्ड है तथा CGS मात्रक 'मैक्सवेल' है।
किसी चुम्बकीय क्षेत्र में, किसी बिन्दु पर स्थित छोटे से तल से यदि Φ वेबर चुम्बकीय फ्लक्स गुजरता है तो उस क्षेत्र के लम्बवत चुम्बकीय फ्लक्स घनत्व = Φ/a होगा, जहाँ a उस तल का क्षेत्रफल है। 
चुम्बकीय फ्लक्स अत्यन्त महत्वपूर्ण भौतिक राशि है क्योंकि -
या,
के पी पी नाम्बियार को भारत सरकार द्वारा सन 2006 में विज्ञान एवं अभियांत्रिकी के क्षेत्र में पद्म भूषण से सम्मानित किया गया था। ये कर्नाटक से हैं।